Marko Ahtisaari

Marko Oiva Ilari Ahtisaari (s. 1969 Helsinki) on Helsingin Juhlaviikkojen taiteellinen johtaja 2018–2023. Ahtisaari oli Nokian muotoilusta vastaava johtaja 2009–2013 ja johtokunnan jäsen 2012–2013. Hän on Martti Ahtisaaren ja Eeva Ahtisaaren ainoa lapsi.  


Ura
Marko Ahtisaari vastasi Nokian muotoilusta vuodesta 2009 vuoteen 2013. Tammikuussa 2012 hänet valittiin Nokian johtokunnan jäseksi. Syyskuussa 2013 kerrottiin, että Ahtisaari lähtee Nokialta marraskuussa 2013. Nokialla hän työskenteli vuodesta 2009 ja aiemmin vuosina 2002–2006. Ahtisaari työskentelee musiikin terapiakäyttöön keskittyvän Sync Projectin toimitusjohtajana. Hän on digitaaliseen käsinkirjoitukseen keskittyvän Write Technologies Oy:n perustajaosakas ja hallituksen jäsen. Vuosina 2008–2009 Ahtisaari työskenteli perustamassaan Dopplr-yrityksessä. Tätä ennen vuodet 2006–2008 hän työskenteli Blykin parissa. Ennen Nokiaa Ahtisaari työskenteli konsulttina Satama Interactivessa vuosina 1999–2002.

Lisäksi Ahtisaari on valittu Newsmillin hallitukseen Ruotsiin. Ahtisaari on myös maailman suurimman Wi-Fi-verkkoyhteisön FONin neuvonantaja ja Aula-verkoston perustaja. Lisäksi Ahtisaari on vaikuttanut myös F-Securen ja Artekin hallituksissa.

Muusikkona

Ahtisaari on soittanut bassoa newyorkilaisessa -ism-yhtyeessä.

Koulutus ja perhe-elämä

Marko Ahtisaari suoritti siviilipalveluksen työministeriön maahanmuutto-osastolla hänen isänsä toimiessa puolustusvoimain ylipäällikkönä, mikä herätti keskustelua. Ahtisaari on opiskellut Columbian yliopistossa New Yorkissa filosofiaa, taloustieteitä ja musiikkia. 

Ahtisaari valittiin kansainvälisen Prix Ars Electronica -kilpailun tuomaristoon vuonna 2006. Ahtisaari oli naimisissa Tiuku Raskin kanssa 1999–2002. Vuosina 2008–2020 Ahtisaari oli naimisissa brändiasiantuntija ja yrittäjä Lisa Sounion kanssa.

Lähteet

Aiheesta muualla 
Marko Ahtisaaren kotisivu
Ars Electronica -haastattelu - Danish Design Center 
FON
Aula-verkoston kotisivu

Suomalaiset muusikot
Suomen presidenttien lapset
Ahtisaari, Marko
Vuonna 1969 syntyneet
Elävät henkilöt
Martti Ahtisaari